Milo Casagrande
milo@ubuntu.com
Ekaterina Gerasimova
kittykat3756@gmail.com

Creative Commons Compartir Igual 3.0

Cree unha conta para un dos servizos de mensaxería admitidos.
Fran Dieguez
frandieguez@gnome.org 2011-2012.

# Rexistrar unha nova conta

Moitos tipos de conta requiren que cree unha conta cun fornecedor de contas antes de poder conectarse e usar aplicativos de mensaxaría instantánea. Pode usar Empathy para rexistrar unha nova conta nalgún fornecedor, usando os mesmos pasos que seguiría para engadir unha conta.

Ao crear unha nova conta, o seu fornecedor de contas debería darlle un inicio de sesión ou nome de usuario e un contrasinal, así como información adicional que pode necesitar para conectarse con Empathy.

# IRC

As redes IRC requiren que especifique un alcume (nickname) ao conectarse a un servidor. Algunhas redes usan un servizo, como por exemplo NickServ, para permitirlle aos usuarios protexer os seus alcumes. Se non rexisstrou o seu alcume ou non pode facelo e xa existe outro usuario usándoo, entón deberá escoller outro distinto.

Algúns servidores de IRC están protexidos con contrasinal. Necesitará coñecer o contrasinal para conectarse a eses servidores. Xeralmente son redes de IRC privadas.

Algúns proxectos de GNOME usan `irc.gnome.org` para debates relacionados co proxecto.

# Jabber

Jabber é un sistema de mensaxaría instantánea abeto. Como o correo electrónico, Jabber permítelle seleccionar o seu fornecedor de conta e comunicarse cos ouros usuarios de Jabber, independentemente do fornecedor da conta.

Deberá crear unha nova conta con un fornecedor Jabber. Existen moitos fornecedores libres; un fornecedor popular é jabber.org.

Se usa Gmail ou Google+ Hangouts, xa ten unha conta Jabber. Talk é un servizo Jabber. Simplemente use o seu enderezo de Gmail e o seu contrasinal en Empathy para conectarse.

# Persoas próximas

Este servizo funciona sempre que estea conectado a unha rede local, tal como un punto sen fíos, non precissa crear unha conta co fornecedor do servizo, simplemente configurar a súa conta mediante Empathy. Automaticamente encontra outros usuarios na rede que estean usando este servizo.

Para obter máis información consulte o protocolo salut.

# SIP

SIP é un sistema aberto que permite aos usuarios realizar conversas de son e vídeo en Internet. Debe crear unha conta cun fornecedor SIP. Pode comunicarse con tódolos usuarios SIP, independentemente do fornecedor SIP que usen.

Algúns fornecedores SIP permítenlle chamar a teléfonos normais desde o seu equipo. Xeralmente deberá subscribirse a un servizo de pago para usar esta característica.

# Servizos privativos

Existen moitos servizos privativos de mensaxaría instantánea desenvolvidos por diferentes empresas e organizacións, Empathy permítelle conectarse a unha conta existente dalgún destes servizos. Para crear unha nova conta con un destes servizos, debe visitar a páxina web do servizo.

AIM

ICQ

Yahoo!