Προσθήκη, επεξεργασία ή διαγραφή προσωπικών μηνυμάτων κατάστασης.
Jim Campbell
jwcampbell@gmail.com
Milo Casagrande
milo@ubuntu.com

Creative Commons Share Alike 3.0

Ελληνική μεταφραστική ομάδα GNOME
team@gnome.gr 2009-2014
Δημήτρης Σπίγγος,
dmtrs32@gmail.com 2013
Τζένη Πετούμενου
epetoumenou@gmail.gr 2009
Μιχάλης Κοτσαρίνης
mk73628@gmail.com 2010
Θάνος Τρυφωνίδης
tomtryf@gmail.com 2012

# Δημιουργία προσαρμοσμένου μηνύματος

Κάποιες φορές μπορεί να θέλετε να ορίσετε ένα προσαρμοσμένο μήνυμα για την κατάστασή σας, π.χ. αν θέλετε να ενημερώσετε τις επαφές σας ότι δε θα είστε διαθέσιμοι για συγκεκριμένο χρονικό διάστημα.

Μπορείτε να δημιουργήσετε ένα προσαρμοσμένο μήνυμα, βασισμένο στις διάφορες διαθέσιμες καταστάσεις.

Στο παράθυρο Λίστα επαφών, κάνετε κλικ στην αναπτυσσόμενη λίστα στο πάνω μέρος.

Επιλέξτε την κατάσταση για την οποία θέλετε να προσθέσετε προσαρμοσμένο μήνυμα. Θα πρέπει να επιλέξετε Προσαρμοσμένο μήνυμα για την κατάσταση που σας ενδιαφέρει.

Εισάγετε το προσαρμοσμένο μήνυμα στο πλαίσιο κειμένου στο πάνω μέρος του παραθύρου και πατήστε Enter για να το οριστικοποιήσετε.

Αν θέλετε να ορίσετε το προσαρμοσμένο μήνυμα ως αγαπημένο σας, αποθηκεύστε το για το χρησιμοποιήσετε ξανά, και κάντε κλικ στο αστεράκι στα δεξιά του πλαισίου κειμένου όπου γράψατε το προσαρμοσμένο μήνυμα.

Αν δεν το προσθέσετε στα αγαπημένα, δε θα είναι διαθέσιμο την επόμενη φορά που θα χρησιμοποιήσετε το Empathy. Το μήνυμα παραμένει αποθηκευμένο μόνο για την τρέχουσα συνεδρία.

# Προσθήκη και απομάκρυνση ενός προσαρμοσμένου μηνύματος

Στο παράθυρο Λίστα επαφών, κάνετε κλικ στην αναπτυσσόμενη λίστα στο πάνω μέρος.

Επιλέξτε Επεξεργασία προσαρμοσμένου μηνύματος.

Για να επεξεργαστείτε ένα προσαρμοσμένο μήνυμα:

Από το πλαίσιο Αποθηκευμένες προεπιλογές, επιλέξτε το μήνυμα κατάστασης που θέλετε να επεξεργαστείτε και κάνετε δεξί κλικ πάνω του.

Εισάγετε το νέο προσαρμοσμένο μήνυμα και πατήστε Enter για να εφαρμόσετε τις αλλαγές.

Για να διαγράψετε ένα προσαρμοσμένο μήνυμα:

Από το πλαίσιο Αποθηκευμένες προεπιλογές, επιλέξτε το μήνυμα κατάστασης που θέλετε να διαγράψετε.

Πατήστε το κουμπί Αφαίρεση.

Όταν τελειώσετε, πατήστε Κλείσιμο.

Όταν τροποποιείτε ένα προσαρμοσμένο μήνυμα, δεν επιλέγεται αυτόματα ως το μήνυμα της τρέχουσας κατάστασης. Θα πρέπει να επιλέξετε το μήνυμα από το παράθυρο Λίστα επαφών.