Milo Casagrande
milo@ubuntu.com
Ekaterina Gerasimova
kittykat3756@gmail.com

Creative Commons Share Alike 3.0

Fiók létrehozása valamelyik támogatott üzenetküldő szolgáltatáshoz.
Kelemen Gábor
kelemeng at gnome dot hu 2010, 2011, 2012, 2013

# Új fiók regisztrálása

A legtöbb fióktípus megköveteli fiók létrehozását egy szolgáltatónál ahhoz, hogy az Empathyhoz hasonló azonnaliüzenő alkalmazásokkal azt a fiókot használhassa. Egyes szolgáltatók esetén használhatja az Empathyt új fiók regisztrálására, a fiók hozzáadásánál használt lépéseket követve.

Az új fiók létrehozása után a szolgáltatónak meg kell adnia a bejelentkezési azonosítót és jelszót, valamint az Empathy használatával való csatlakozáshoz esetleg szükséges további információkat.

# IRC

Az IRC hálózatok megkövetelik egy becenév megadását a kiszolgálóhoz való csatlakozáskor. Egyes IRC hálózatok rendelkeznek NickServ szolgáltatással, amely lehetővé teszi a becenevek védelmét. Ha nem regisztrálja becenevét, vagy nincs erre lehetősége és közben másik felhasználó vette használatba, akkor másikat kell választania.

Egyes IRC-kiszolgálók jelszóval védettek. Az ilyen kiszolgálókhoz csatlakozáskor ismernie kell a jelszót. Ezek általában privát IRC-hálózatok.

Számos GNOME projekt az `irc.gnome.org` hálózatot használja a projekttel kapcsolatos beszélgetéshez.

# Jabber

A Jabber egy nyílt azonnaliüzenő-rendszer. Az e-mailhez hasonlóan a Jabber lehetővé teszi a szolgáltató megválasztását, és az összes Jabber felhasználóval való kommunikációt a szolgáltatótól függetlenül.

Egy Jabber szolgáltatónál létre kell hoznia az új fiókot. Számos ingyenes szolgáltató van, az egyik népszerű a jabber.org.

Ha a GMail vagy a Google+ Hangout szolgáltatást használja, akkor már van Jabber fiókja. Használja GMail címét és jelszavát az Empathyban a kapcsolódáshoz.

# Közeli emberek

Ez a szolgáltatás mindig működik, amikor helyi hálózathoz, például vezeték nélküli hotspothoz kapcsolódik. Használatához nem kell fiókot regisztrálni egy szolgáltatónál, csak egy fiókot kell beállítani az Empathyban. Ezután automatikusan megtalálja a szolgáltatás többi felhasználóját az adott hálózaton.

További információkért lásd a salut protokoll oldalt.

# SIP

A SIP egy nyílt rendszer, amely lehetővé teszi felhasználóinak hang- és videohívások bonyolítását az interneten. Létre kell hoznia egy fiókot egy SIP-szolgáltatónál. Az összes SIP-felhasználóval kommunikálhat, függetlenül az általuk használt szolgáltatótól.

Egyes SIP-szolgáltatók lehetővé teszik normál telefonok hívását a számítógépéről. Az ilyen szolgáltatásra általában elő kell fizetni.

# Zárt szolgáltatások

Számos zárt azonnaliüzenő-szolgáltatást fejlesztettek különböző cégek és szervezetek. Az Empathy lehetővé teszi a kapcsolódást meglévő fiókjával néhány ilyen szolgáltatáshoz. Új fiók létrehozásához fel kell keresnie a szolgáltató weboldalát.

AIM

ICQ

Yahoo!