Milo Casagrande
milo@ubuntu.com
Ekaterina Gerasimova
kittykat3756@gmail.com

Creative Commons Share Alike 3.0

Δημιουργήστε έναν λογαριασμό σε μία από τις υποστηριζόμενες υπηρεσίες μηνυμάτων.
Ελληνική μεταφραστική ομάδα GNOME
team@gnome.gr 2009-2014
Δημήτρης Σπίγγος,
dmtrs32@gmail.com 2013
Τζένη Πετούμενου
epetoumenou@gmail.gr 2009
Μιχάλης Κοτσαρίνης
mk73628@gmail.com 2010
Θάνος Τρυφωνίδης
tomtryf@gmail.com 2012

# Καταχωρίστε έναν νέο λογαριασμό

Οι περισσότεροι τύποι λογαριασμών απαιτούν τη δημιουργία λογαριασμού με έναν πάροχο υπηρεσίας πριν να μπορέσετε να χρησιμοποιήσετε αυτόν τον λογαριασμό με εφαρμογές άμεσων μηνυμάτων. Μπορείτε να χρησιμοποιήσετε το Empathy για να καταχωρίσετε έναν νέο λογαριασμό με κάποιους παρόχους λογαριασμού χρησιμοποιώντας τα ίδια βήματα όπως θα κάνατε με την προσθήκη ενός λογαριασμού.

Αφού δημιουργήσετε έναν νέο λογαριασμό, ο πάροχος λογαριασμού πρέπει να σας δώσει μια σύνδεση ή ένα όνομα χρήστη και έναν κωδικό πρόσβασης, καθώς και οποιεσδήποτε άλλες πληροφορίες απαιτούνται για τη σύνδεση χρησιμοποιώντας το Empathy.

# IRC

Τα δίκτυα IRC απαιτούν να ορίσετε ένα ψευδώνυμο όταν συνδέετε με τον διακομιστή. Κάποια δίκτυα IRC χρησιμοποιούν μια υπηρεσία, όπως NickServ, για να επιτρέψουν στους χρήστες να προστατεύσουν το ψευδώνυμό τους. Αν δεν καταχωρήσατε το ψευδώνυμό σας ή δεν μπορείτε να το κάνετε και κάποιος άλλος χρήστης το χρησιμοποιεί, τότε θα χρειαστείτε να επιλέξετε ένα διαφορετικό.

Ορισμένοι εξυπηρετητές IRC προστατεύονται από συνθηματικό. Για να συνδεθείτε σε αυτούς τους εξυπηρετητές θα πρέπει να γνωρίζετε το συνθηματικό τους. Συνήθως πρόκειται για ιδιωτικά δίκτυα IRC.

Πολλά έργα GNOME χρησιμοποιούν `irc.gnome.org` για συζήτηση σχετική με το έργο.

# Jabber

Το Jabber είναι ένα ανοιχτό σύστημα άμεσων μηνυμάτων. Όπως και η ηλεκτρονική αλληλογραφία, το Jabber σας επιτρέπει να επιλέξετε τον πάροχο του λογαριασμού σας και να επικοινωνήσετε με όλους τους άλλους χρήστες, ανεξάρτητα από τον πάροχο λογαριασμού τους.

Θα πρέπει να δημιουργήσετε έναν λογαριασμό με έναν πάροχο Jabber. Υπάρχουν πολλοί δωρεάν πάροχοι· ένας δημοφιλής πάροχος είναι το Jabber.org.

Αν χρησιμοποιείτε το Gmail ή το Google+ Hangouts, τότε διαθέτετε ήδη λογαριασμό Jabber. Χρησιμοποιήστε τη διεύθυνσή σας του Gmail και τον κωδικό πρόσβασης στο Empathy για να συνδεθείτε.

# Γειτονικά άτομα

Αυτή η υπηρεσία δουλεύει όποτε είσαστε συνδεμένοι με ένα τοπικό δίκτυο, όπως ένα ασύρματο σημείο αναμετάδοσης, δεν χρειάζεστε τη δημιουργία ενός λογαριασμού με τον πάροχο της υπηρεσίας, ρυθμίστε μόνο τον λογαριασμό σας μέσα από το Empathy. Βρίσκει αυτόματα όλους τους άλλους χρήστες στο δίκτυο που χρησιμοποιούν επίσης αυτήν την υπηρεσία.

Για περισσότερες πληροφορίες, δείτε το πρωτόκολλο χαιρετισμού.

# SIP

Το SIP είναι ένα ανοιχτό σύστημα που επιτρέπει στους χρήστες του να κάνουν φωνητικές κλήσεις και βιντεοκλήσεις μέσω διαδικτύου. Θα πρέπει να δημιουργήσετε λογαριασμό σε έναν πάροχο SIP. Στη συνέχεια, θα μπορείτε να επικοινωνείτε με όλους τους υπόλοιπους χρήστες SIP, ανεξάρτητα από τον πάροχό τους.

Ορισμένοι πάροχοι SIP σας επιτρέπουν να καλείτε κανονικά τηλέφωνα από τον υπολογιστή σας. Συνήθως, θα πρέπει να έχετε εγγραφεί σε μια υπηρεσία που προσφέρεται επί πληρωμή για να εκμεταλλευτείτε αυτή τη δυνατότητα.

# Ιδιοταγείς υπηρεσίες

Υπάρχουν πολλές ιδιοταγείς υπηρεσίες άμεσων μηνυμάτων που έχουν αναπτυχθεί από διαφορετικές εταιρείες ή οργανισμούς. Το Empathy σας επιτρέπει να συνδέεστε με έναν υπάρχοντα λογαριασμό για κάποιες από αυτές τις υπηρεσίες. Για να δημιουργήσετε ένα νέο λογαριασμό για μία από αυτές τις υπηρεσίες, θα πρέπει να επισκεφθείτε την ιστοσελίδα της υπηρεσίας.

AIM

ICQ

Yahoo!