Böngéssze korábbi társalgásait, vagy keressen bennük.
Milo Casagrande
milo@ubuntu.com
Shaun McCance
shaunm@gnome.org

Creative Commons Share Alike 3.0

Kelemen Gábor
kelemeng at gnome dot hu 2010, 2011, 2012, 2013

# Korábbi társalgások megjelenítése

Az Empathy automatikusan menti az összes szöveges társalgását partnereivel. Lehetősége van keresni az összes korábbi társalgásában, vagy partner és dátum szerint böngészni a korábbi társalgásokat.

A korábbi társalgások megjelenítéséhez és az azokban való kereséshez nem kell az internethez kapcsolódni.

# Keresés korábbi társalgásokban

Teljes szöveges keresést végezhet minden korábbi társalgásban.

A Partnerlista ablakban válassza a NézetKorábbi társalgások menüpontot. Az F3 billentyűt is megnyomhatja.

Válassza ki a fiókot a felső legördülő listából. A fiókhoz tartozó partnerek és csevegőszobák listája alul megjelenik.

A Keresés mezőbe írja be a keresendő szöveget.

Megjelennek azok a társalgások, amelyekben megtalálható a keresőkifejezés. A társalgások alapértelmezésben dátum szerint vannak rendezve.

# Korábbi társalgások tallózása

A partnereivel vagy a csevegőszobákban folytatott korábbi társalgásokat dátum szerint tallózhatja.

A Partnerlista ablakban válassza a NézetKorábbi társalgások menüpontot. Az F3 billentyűt is megnyomhatja.

Válassza ki a fiókot a bal felső legördülő listából. A fiókhoz tartozó partnerek és csevegőszobák listája alul megjelenik.

Válassza ki a partnert vagy csevegőszobát a korábbi társalgások megjelenítéséhez. Alapértelmezésben a legújabb társalgás jelenik meg.

A társalgásokat dátum szerint böngészheti. Azok a napok, amelyeken a kiválasztott partnerrel társalgást folytatott, félkövéren jelennek meg. Kattintson a dátumra a kiválasztásához. Kattintson a hónap és az év melletti nyilakra a korábbi dátumok böngészéséhez.

A társalgásokban a felső keresőmezőbe gépelve kereshet szöveget. Ezután az illeszkedő társalgások megjelennek.

A Partnerlista ablakból gyorsan megjelenítheti az egyes partnereivel folytatott korábbi társalgásait. Csak kattintson a jobb egérgombbal a partnerre, és válassza a Korábbi társalgások menüpontot. Megnyílik a Korábbi társalgások ablak, és az adott partner lesz kiválasztva.